Tractatos de Roma

Tractatos de Roma es le denomination informal que se refere a duo diverse tractatos international, signate ambe in Roma le 25 de martio 1957. Iste die es considerate e celebrate como le anniversariohttps://europa.eu/european-union/eu60_en del projecto europee e dunque del moderne Union Europee.
Statos de tractato
Le vertice habeva loco inter sex paises del Europa: Belgica, Francia, Germania Occidental, Italia, Luxemburgo e Paises Basse. 
Tractatos
Le due documentos
 Tractato instituente le Communitate Economic Europee (TCEE)
 Tractato Euratom
creava respectivemente le Communitate Economic Europee (CEE) e le Communitate Europee del Energia Atomic (CEEA o Euratom). Le CEE era ampliate in 1973 a Danemarca, Regno Unite e Republica de Irlanda, in 1981 a Grecia, e in 1986 a Espania e Portugal, finalmente essente un tractato inter 12 Statos.
Historia
Entrate in vigor le 1 de januario 1958, le TCEE da vita al mercato commun europee e defini le bases del politica agricole commun, misse in obra in 1962. Il es modificate a plure reprisas ante cognoscer emendationes major con le Acto Unic Europee, signate in 1986, e le Tractato de Maastricht, signate in 1992 inter le 12 Statos membros del CEE et entrate in vigor le 1 de novembre 1993, tunc il prende le nomine de Tractato instituente le Communitate Europee. Un nove modification importante eveni con le entrata in vigor del Tractato de Lisbona, signate in 2007 e valide desde le 1 de decembre 2009, data in quem illo deveni le Tractato sur le Functionamento del Union Europee.

Categoria:Union Europee
Categoria:Historia de Europa
Categoria:Roma